Jean Bosco Mwenda
Jean Bosco Mwenda, aliyejulikana pia kama Mwenda wa Bayeke (1930 - 1990) alikuwa ni mwanzilishi wa mtindo wa kupiga gitaa kwa vidole nchini Kongo. Yeye pia alikuwa maarufu katika nchi nyingine za Afrika, hususan Afrika Mashariki, na katika miaka ya 1950 na mwanzo wa miaka ya 1960, alikuwa kwa ufupi mjini Nairobi, ambako alikuwa mtangazaji wa kawaida katika redio na akawashawishi wapiga gitaa wa kizazi kipya nchini Kenya.
Pamoja na rafiki yake na wakati mwingine mpenzi Losta Abelo, na binamu yake Edouard Masengo, Bosco alitafsiri upya mtindo wa gitaa nchini Kongo. Wimbo wake "Masanga" ulikuwa hasa na ushawishi mkubwa, kutokana na mtindo wake wa wake gitaa wa kipekee. Mtindo wake uliwavutia wanamuziki wengi kutoka Zambia ,Kongo na Afrika yMashariki na hata makundi kama Trio Matamoros na cowboy movies kutoka nchini Cuba.
Bosco alizaliwa mwaka wa 1930 kijiji cha Bunkeya, karibu na Likasi, Mkoa wa Haut-Katanga katika nchi ya Ubelgiji Kongo, lakini aliishi maisha yake sana katika Lubumbashi, ambapo kwa kuongeza katika kucheza muziki alikuwa na kazi katika benki na pamoja na kampuni ya madini ya mitaa, na kusimamiwa na bendi nyingine, na hoteli iliyoimilikiwa kando ya mpaka na Zambia. Septemba Aikufa katika ajali ya gari nchini Zambia mwaka wa 1990.
Kanku Kelly
Nkashama Kanku Kelly (20 Januari, 1958) ni mwanamuziki maarufu wa muziki wa dansi kutoka nchini Jamhuri ya Kidemokrasia ya Kongo- Tanzania. Anafahamika zaidi kwa kuwa miongoni wapigaji mashuhuri wa trampeti mwenye historia ya ndefu katika muziki - hasa kwa kushirikiana na Maquis du Zaire na kuwa mwanzilishi wa The Kilimanjaro Band. Vilevile amebahatika kushikana mikono na viongozi wakubwa wanaoheshimika duniani kote, Mwalimu Julius Kambarage Nyerere na Mzee Nelson Mandela.
Kanku ambaye alifukuzwa shule kwa ajili ya muziki, jina lake halisi ni Nkashama Luis Polycarp, alizaliwa Januari 20, 1958, katika mji wa Kananga Mkoa wa Kasai, Magharibi mwa Jamhuri ya Kidemokrasia ya Kongo.
Kanku ambaye aliingia nchini Tanzania akiwa kinda kabisa (chini ya miaka ishirini) alikuwa kivutio kikubwa kwenye safu ya wapulizaji wa trumpet katika bendi iliyokuwa tishio miaka ya 1970 hadi 1990 ya Maquis du Zaire iliyokuwa ikipiga muziki wake katika ukumbi wa White House, Ubungo jijini Dar es Salaam. Baba yake mzee Chasuma Leonard alikuwa Daktari wa binadamu na mama yake Chibwabwa Kayipu, alikuwa mfanyabiashara katika mji huo wa Kananga. Kelly alipata elimu ya msingi katika shule ya Kamilabi ambayo miongoni mwa masomo yaliyokuwa yakifundishwa somo la muziki lilikuwemo. Baadaye aliendelea na masomo ya juu katika shule ya Sekondari ya Lyceede Kelekele, ambako aliishia kidato cha tano kwa kufukuzwa shule baada ya kufumwa na mwalimu akiandika wimbo wa Nyboma Mwandido darasani mwaka 1973.